**Bács-Kiskun Megyei Önkormányzat Közgyűlésének**

**12/2017. (XII.13.) önkormányzati rendelete**

**a „Bács-Kiskunban itthon vagy!” tanulmányi ösztöndíjról**

A Bács-Kiskun Megyei Önkormányzat Közgyűlése az Alaptörvény 32. cikk (2) bekezdésében meghatározott eredeti jogalkotói hatáskörében, az Alaptörvény 32. cikk (1) bekezdés a) pontjában meghatározott feladatkörében eljárva,

a Bács-Kiskun Megyei Önkormányzat Közgyűlésének a Bács-Kiskun Megyei Önkormányzat Szervezeti és Működési Szabályzatáról szóló 8/2014. (XII. 3.) önkormányzati rendelete 34. § (2) bekezdésében biztosított véleményezési jogkörében eljáró Jogi, Ügyrendi és Nemzetiségi Bizottság, a Bács-Kiskun Megyei Önkormányzat Közgyűlésének a Bács-Kiskun Megyei Önkormányzat Szervezeti és Működési Szabályzatáról szóló 8/2014. (XII. 3.) önkormányzati rendelete 34. § (2) bekezdésében biztosított véleményezési jogkörében eljáró Terület- és Vidékfejlesztési Bizottság, a Bács-Kiskun Megyei Önkormányzat Közgyűlésének a Bács-Kiskun Megyei Önkormányzat Szervezeti és Működési Szabályzatáról szóló 8/2014. (XII. 3.) önkormányzati rendelete 34. § (2) bekezdésében biztosított véleményezési jogkörében eljáró Pénzügyi és Turisztikai Bizottság véleményének kikérésével a következőket rendeli el:

**I. Fejezet**

**Általános rendelkezések**

**1. A rendelet hatálya**

**1. §**

A rendelet hatálya kiterjed az EFOP-3.9.2-16 kódszámú, „Humán kapacitások fejlesztése térségi szemléletben – kedvezményezett térségek” című felhívásra a Bács-Kiskun Megyei Önkormányzattal (a továbbiakban: Önkormányzat) közösen, konzorciumi formában pályázatot benyújtott 1. melléklet szerinti települési önkormányzatok (a továbbiakban: érintett települések) közigazgatási területén lakóhellyel rendelkező, nappali, levelező vagy esti tagozaton[[1]](#footnote-1)

1. hazai középiskolai intézményben tanulói jogviszony keretében, vagy
2. hazai felsőoktatási intézményben hallgatói jogviszony keretében teljes idejű

ba)alapfokozatot és szakképzettséget eredményező alapképzésben vagy

bb) mesterfokozatot és szakképzettséget eredményező mesterképzésben vagy

bc) egységes, osztatlan képzésben vagy

bd) felsőoktatási szakképzésben vagy

c) hazai felnőttképzésen képzési jogviszonyban[[2]](#footnote-2)

tanulmányait folytató magyar állampolgársággal rendelkező természetes személyre (a továbbiakban: pályázó vagy támogatott).

**2. Értelmező rendelkezések**

**2. §**

E rendelet alkalmazásában:

1. *lakóhely*:a polgárok személyi adatainak és lakcímének nyilvántartásáról szóló 1992. évi LXVI. törvény 5. § (2) bekezdés szerintiek;

2.*hátrányos helyzetű:* az a pályázó, akinek az esetében a következő körülmények közül legalább egy fennáll:

1. a család alacsony iskolai végzettsége,
2. a család alacsony foglalkoztatottsága,
3. a család elégtelen lakáskörülményei,
4. a család alacsony egy főre jutó jövedelme vagy
5. vidékies térség lakója;

3.*preferált szakma:* az Ösztöndíj-véleményező Testület által a pályázati felhívásban megjelölt szakmák;

4. *család alacsony iskolai végzettsége:*ha a pályázót együtt nevelő szülők bármelyikéről vagy az egyedül nevelő szülőről vagy az élettársak bármelyikéről vagy a nevelőszülőről vagy a családbafogadó gyámról – önkéntes nyilatkozata alapján – megállapítható, hogy a pályázat benyújtásakor legfeljebb alapfokú iskolai végzettséggel rendelkezik;

5. *család alacsony foglalkoztatottsága:* ha a pályázót együtt nevelő szülők bármelyikéről vagy az egyedül nevelő szülőről vagy az élettársak bármelyikéről vagy a nevelőszülőről vagy a családbafogadó gyámról megállapítható, hogy a pályázat benyújtásakor a szociális igazgatásról és szociális ellátásokról szóló 1993. évi III. törvény 33. §-a szerinti aktív korúak ellátására jogosult vagy a pályázat beérkezésének időpontját megelőző 16 hónapon belül legalább 12 hónapig álláskeresőként nyilvántartott személy;

6. *család* *elégtelen lakáskörülményei:* ha megállapítható, hogy a pályázó – amennyiben a települési önkormányzat rendelkezik integrált településfejlesztési stratégiával – az integrált településfejlesztési stratégiában szegregátumnak nyilvánított lakókörnyezetben vagy félkomfortos, komfort nélküli vagy szükséglakásban él;

7. *család* *alacsony egy főre jutó jövedelme:* ha a pályázót gondozó család egy főre jutó havi nettó jövedelme nem haladja meg az öregségi nyugdíj mindenkori legkisebb összegének két és félszeresét;

8. *vidékies térség lakója:* az a pályázó, aki a kedvezményezett járások besorolásáról szóló 290/2014. (XI. 26.) Korm. rendelet szerinti kedvezményezett járásban található településen rendelkezik – a polgárok személyi adatainak és lakcímének nyilvántartásáról szóló 1992. évi LXVI. törvény 5. § (2) bekezdés szerinti – bejelentett lakóhellyel.

**II. Fejezet**

**Tanulmányi ösztöndíj támogatás feltétele,**

**az Ösztöndíj-véleményező testület**

**3. A tanulmányi ösztöndíj támogatásra való jogosultság feltételei, mértéke és tartama**

**3. §[[3]](#footnote-3)**

(1) Tanulmányi ösztöndíj támogatásban részesülhet az a pályázó, aki

1. a pályázat benyújtásának határnapjaként megjelölt napig 13. életévét betöltötte,
2. hátrányos helyzetűnek minősül,
3. preferált szakma szerinti képzésben részesül,
4. tanulmányi eredményével a pályázat benyújtását megelőző utolsó aktív tanévében vagy félévében legalább a közepes tanulmányi átlagot eléri és
5. a tanulmányi ösztöndíj pályázati felhívásában meghatározott esetben egyéb – e rendelet szerinti tanulmányi ösztöndíjon túli – ösztöndíjban nem részesül.

(2) A tanulmányi ösztöndíj összege tanulmányi félévenként szeptembertől decemberig[[4]](#footnote-4) és februártól júniusig terjedő 5 hónapos időtartamra

1. havi maximum 50.000,- Ft, amennyiben a pályázó vállalja, hogy a végzettség szerinti tevékenységet az 1. melléklet szerinti – érintett konzorciumban megjelölt – települések valamelyikén végzi,
2. havi maximum 40.000,- Ft, amennyiben a pályázó vállalja, hogy a végzettség szerinti tevékenységet Bács-Kiskun megye területén végzi, vagy
3. az 1. melléklet 2. és 3.[[5]](#footnote-5) pontjában felsorolt település valamelyikén lakóhellyel rendelkező pályázó esetén havi maximum 30.000,- Ft, amennyiben vállalja, hogy a végzettség szerinti tevékenységet a pályázati felhívásban meghatározottak szerint végzi.

(3) A tanulmányi ösztöndíj összege a pályázat benyújtásakor folyamatban lévő tanulmányi félévtől kezdődően legfeljebb négy félévig jár úgy, hogy

1. a támogatói okirat kiállításakor folyamatban lévő tanulmányi félévre járó tanulmányi ösztöndíj a támogatói okirat megkötését követő 15 napon belül egy összegben,
2. a támogatói okirat kiállítását követő tanulmányi félévtől minden támogatásban részesített tanulmányi félév második hónapjának 15. napjáig az adott tanulmányi félévre járó tanulmányi ösztöndíj egy összegben

kerül átutalásra a támogatott által megjelölt pénzforgalmi számlára.

(4) A tanulmányi ösztöndíj kizárólag az aktív tanulói vagy hallgatói jogviszony időtartama alatt folyósítható.

(5) A 11/A. § (1) bekezdésben megjelölt esetben a tanulmányi ösztöndíj folyósítását is fel kell függeszteni.

(6) Az Önkormányzat az 1. melléklet 1. és 4.[[6]](#footnote-6) pontjában meghatározott konzorcium tekintetében a tanulmányi ösztöndíj forrását az EFOP-3.9.2-16 kódszámú, „Humán kapacitások fejlesztése térségi szemléletben – kedvezményezett térségek” című európai uniós projekt terhére biztosítja.

(7) A tanulmányi ösztöndíjat az Önkormányzat utalja át, továbbá viseli a folyósítással kapcsolatban felmerülő költségeket.

**4. Az Ösztöndíj-véleményező Testület feladata, összetétele és működése**

**4. §**

(1) Az Ösztöndíj-véleményező Testület (a továbbiakban: Testület) a tanulmányi ösztöndíj pályázati felhívásának megszövegezésével, a tanulmányi ösztöndíj odaítélésével és visszafizetési kötelezettségével kapcsolatban döntést hozó és véleményt nyilvánító testület.

(2) A Testület az adott konzorciumban résztvevő települések polgármestereiből vagy meghatalmazottjaiból áll.

(3) A Testület ülésein tanácskozási joggal részt vehet a Bács-Kiskun Megyei Közgyűlés elnöke (a továbbiakban: megyei közgyűlés elnöke) vagy meghatalmazottja.

(4) A Testület tagjai díjazás nélkül látják el feladatukat.

(5) A Testület vezetését az 1. melléklet szerinti települések polgármesterei ülésenkénti rotáció útján látják el.

(6) A soros elnök személye az 1. melléklet szerinti települések lakosságszámának csökkenése sorrendjében változik.

(7) A települési lakosságszám tekintetében a Központi Statisztikai Hivatal által közzétett – a Testület ülésének időpontjában irányadó – adatot kell figyelembe venni.

(8)[[7]](#footnote-7) A Testület ülését a megyei közgyűlés elnöke legkésőbb az ülést megelőző 5. napon írásban hívja össze, vagy kivételes esetben - ha a körülmények szükségessé teszik - írásos döntéshozatali eljárást kezdeményez.

(9) A Testület üléséről a hozzászólások lényegét és a döntéseket összefoglaló jegyzőkönyv készül.

(10)[[8]](#footnote-8) A Testület akkor határozatképes, ha a tagok legalább fele jelen van.

(11)[[9]](#footnote-9) A Testület – a megyei közgyűlés elnöke részére – a döntési javaslatait, továbbá a döntéseit egyszerű többséggel hozza. Szavazategyenlőség esetén a soros elnök szavazata dönt.

**5. §**

A tanulmányi ösztöndíjrendszer működtetésével kapcsolatos funkcionális feladatokat a Bács-Kiskun Megyei Önkormányzati Hivatal (a továbbiakban: Hivatal) látja el.

**III. Fejezet**

**Eljárási szabályok**

**5. Pályázati felhívásra vonatkozó szabályok**

**6. §**

(1) [[10]](#footnote-10)A Testület minden év augusztus 10. napjáig és január 10. napjáig dönt a pályázati felhívás tartalmáról.

(2) [[11]](#footnote-11)A tanulmányi ösztöndíjra vonatkozó pályázati felhívást a megyei közgyűlés elnöke teszi közzé minden év augusztus 15. napjáig vagy január 15. napjáig.

(3) A pályázati felhívást meg kell jelentetni az Önkormányzat honlapján, valamint az érintett települési önkormányzat honlapján.

**7. §**

(1) A pályázati felhívás legalább a következőket tartalmazza:

1. a pályázók körének pontos megjelölését,
2. az elnyerhető tanulmányi ösztöndíj összegét, időtartamát és feltételeit,
3. a pályázat benyújtásának módját és határidejét,
4. a pályázat elbírálásának rendjét és határidejét,
5. a maximálisan támogatható pályázatok számát,
6. a rendelkezésre álló forrás keretösszegét,
7. a preferált szakmák felsorolását és
8. tájékoztatást arról, hogy a pályázó a pályázat benyújtásával hozzájárul ahhoz, hogy a benyújtott pályázatában megjelölt személyes adatait a pályázatot értékelő, a döntést előkészítő és döntéshozó személyek megismerjék, a pályázattal kapcsolatos feladataik ellátása során kezeljék, valamint azt, hogy a tanulmányi ösztöndíj elnyerése esetén nevét és a tanulmányi ösztöndíj összegét az Önkormányzat nyilvánosságra hozza
9. [[12]](#footnote-12)a pályázókra vonatkozó felső korhatárt.

(1a) [[13]](#footnote-13)A pályázati felhívásban az elnyerhető tanulmányi ösztöndíj összegénél a 3. § (2) [[14]](#footnote-14)bekezdésben szereplő összegeket kell szerepeltetni.

(2) Pályázni a pályázati felhíváshoz csatolt pályázati űrlap benyújtásával az abban meghatározott, kötelező dokumentumok csatolásával lehet.

(3)A pályázati űrlaphoz csatolni kell:

1. a pályázó lakcímkártyájának másolatát,
2. az oktatási intézmény tárgyévre szóló igazolását a tanulói vagy a hallgatói jogviszonyról,
3. [[15]](#footnote-15)az oktatási intézmény igazolását a pályázó előző aktív tanév végi vagy félévi tanulmányi eredményéről, vagy az elért tanulmányi eredményt igazoló dokumentum másolatát,
4. a pályázó nyilatkozatát a hátrányos helyzetének fennállásáról és
5. [[16]](#footnote-16)

(4) Az e rendelet szerinti jognyilatkozatok megtételére a Polgári Törvénykönyvről szóló 2013. évi V. törvény rendelkezései az irányadóak.

**6. Pályázatok benyújtása**

**8. §**

(1) [[17]](#footnote-17)A pályázatokat egy eredeti példányban, zárt borítékban – a postai szolgáltatásokról szóló jogszabály szerint feladott küldeményként vagy személyesen – kell benyújtani úgy, hogy az október 1. vagy március 1. napjáig megérkezzen a Hivatalhoz.

(2) A pályázati határnapot követően beérkezett pályázatok érvénytelenek.

(3) A hiányosan vagy nem megfelelően kitöltött pályázati űrlap javítására, a hiányzó mellékletek benyújtására a pályázatok benyújtására nyitva álló határidő leteltét követően egy alkalommal a hiánypótlási felhívásban megjelölt határidő leteltéig van lehetőség. A hiánypótlási határidő elmulasztása jogvesztő.

(4) [[18]](#footnote-18)Az (1) bekezdésben meghatározott határidőt annak lejárta előtt a Testület egy alkalommal legfeljebb 30 nappal meghosszabbíthatja

**7. A pályázatok elbírálása**

**9. §**

(1)[[19]](#footnote-19) A tanulmányi ösztöndíj odaítéléséről – a Testület 4. § (11) bekezdés szerinti döntési javaslatának figyelembe vételével – a megyei közgyűlés elnöke a Testület döntési javaslatának meghozatalától számított 15 munkanapon belül dönt.

(2) A Testület a határidőben benyújtott, formailag megfelelő pályázatokat megvizsgálja, rangsorolja és meghatározza a támogatásra, valamint az elutasításra javasolt pályázatok körét.

(3) Ha a Testület szükségesnek tartja, a hátrányos helyzet fennállásáról szóló igazolás benyújtását kérheti vagy az ülésén meghallgathatja a pályázókat.

(4)[[20]](#footnote-20) A pályázatok rangsorolása különösen a következők szerint történik:

1. hátrányos helyzet,
2. közösségi szerepvállalás,
3. preferált szakmák és
4. tanulmányi eredmény.

(4a)[[21]](#footnote-21) A Testület a pályázati felhívásában a (4) bekezdésben foglaltakon kívül más rangsorolási szempontokat is megjelölhet.

(5) A megyei közgyűlés elnöke – a beérkezett pályázatokra és a Testület döntési javaslatára figyelemmel – dönthet úgy, hogy a pályázati felhívásban meghatározott maximálisan támogatható pályázatnál kevesebb pályázatot támogat.

(6) A megyei közgyűlés elnöke dönthet úgy, hogy a rendelkezésre álló keretösszeg 10 %-ával több vagy kevesebb támogatást ítél oda.

(7) A megyei közgyűlés elnökének döntése – melyet tájékoztatásul megküld a Testületnek – ellen jogorvoslatnak helye nincs. A döntésről a pályázókat a Hivatal a postai szolgáltatásokról szóló jogszabály szerint feladott küldemény útján – a döntés meghozatalát követően – haladéktalanul értesíti.

**7/A. A támogatási jogviszony módosítása[[22]](#footnote-22)**

**9/A.§**

1. A támogatási jogviszony kizárólag a támogatással érintett szakmai végzettség megszerzéséig szakváltás esetén módosítható abban az esetben, amennyiben a választott szakma szintén a preferált szakmák közé tartozik.
2. A szakváltás megtörténtétől számított 30 napon belül a támogatott írásban jogviszony módosításra vonatkozó kérelmet nyújthat be, melyről a megyei közgyűlés elnöke a Testület előzetes véleményének kikérésével dönt.

**8. A támogatói okirat kiállítása, tartalma[[23]](#footnote-23)**

**10. §**

1. A támogatásban részesülő pályázó részére az Önkormányzat a megyei közgyűlés elnökének döntését követő 30 napon belül támogatói okiratot állít ki.
2. Támogatói okirat azon pályázó részére állítható ki, aki a kiküldött támogatási adatlapot, annak kézhezvételétől számított 8 napon belül, aláírva visszaküldi az Önkormányzatnak.
3. A támogatói okirat legalább az alábbiakat tartalmazza:
4. a támogatott és az Önkormányzat azonosító adatait,
5. a tanulmányi ösztöndíj forrását,
6. a tanulmányi ösztöndíj összegét,
7. a tanulmányi ösztöndíj folyósításának módját és ütemezését,
8. a támogatottat terhelő kötelezettségeket,
9. az e rendeletben, valamint a támogatási adatlapban vállalt kötelezettségek megszegése esetén alkalmazandó, a tanulmányi ösztöndíj visszafizetésére vonatkozó szabályokat.

(4) Az Önkormányzat a honlapján nyilvánosságra hozza – a támogatói okirat kiállítását követően – a tanulmányi ösztöndíjban részesített támogatott nevét, valamint a tanulmányi ösztöndíj összegét.

**9. A tanulmányi ösztöndíjban részesülő személy kötelezettsége**

**11. §[[24]](#footnote-24)**

(1) A tanulmányi ösztöndíjban részesülő személy köteles:

a) tanulói vagy hallgatói jogviszonya folyamatos fenntartásával a pályázat benyújtásakor megjelölt oktatási intézményben a pályázatban megjelölt szakon vagy szakirányon tanulmányait megszakítás nélkül folytatni a 11/A. § (1) bekezdésben megjelölt eset kivételével,

b) a tanulmányi ösztöndíj folyósításának ideje alatt a folyó félévre létesített tanulói vagy hallgatói jogviszonyát minden év szeptember 28. napjáig és február 28. napjáig igazolni a 11/A. § (1) bekezdésben megjelölt eset kivételével, ha a tanulmányi ösztöndíjban részesített időszak az egy tanulmányi félévet meghaladja,

c) a tanulmányi ösztöndíj folyósításának ideje alatt a 3. § (1) bekezdés d) pont szerint elvárt tanulmányi átlag teljesítését minden év szeptember 28. napjáig és február 28. napjáig igazolni a 11/A. § (1) bekezdésben megjelölt eset kivételével,

d) [[25]](#footnote-25)a képesítés megszerzésétől számított 6 hónapon belül a bizonyítványban vagy az oklevélben meghatározott végzettség szerinti tevékenység folytatását megkezdenia 3. § (2) bekezdése szerint vállalás szerint az 1. melléklet szerinti – érintett konzorciumban megjelölt – települések valamelyikén vagy Bács-Kiskun megye területén a 11/A. § (1) bekezdésben megjelölt eset kivételével,[[26]](#footnote-26) [[27]](#footnote-27)

e)[[28]](#footnote-28) a tanulmányi ösztöndíj folyósításának megfelelő időtartamig a végzettség szerinti tevékenységeta 3. § (2) bekezdése szerint vállalás szerint az 1. melléklet szerinti – érintett konzorciumban megjelölt – települések valamelyikén vagy Bács-Kiskun megye területén végezni a 11/A. § (1) bekezdésben megjelölt eset kivételével, [[29]](#footnote-29) [[30]](#footnote-30)

f) a d) és e) pontban meghatározott tevékenység megkezdésétvagy annak megszűnését 15 napon belül az ezt bizonyító okirattal igazolni a 11/A. § (1) bekezdésben megjelölt eset kivételével,

g) a d) és e) pontban meghatározott tevékenységelőző évi időtartamát minden év január 31. napjáig okirattal igazolni mindaddig, amíg az e) pontban meghatározott idő letelik a 11/A. § (1) bekezdésben megjelölt eset kivételével,

h) a pályázati űrlapon megjelölt adatainak változásáról az Önkormányzatot 15 napon belül értesíteni és

i) a vállalt kötelezettségek teljesítéséig az Önkormányzattal együttműködni.[[31]](#footnote-31)

(2) Az (1) bekezdés e) pont alkalmazása során ha a támogatott a „Bács-Kiskunban itthon vagy!” tanulmányi ösztöndíj keretében több alkalommal kap támogatást, a tevékenység végzésnek időtartama számítása során az ösztöndíjak folyósításának időtartamai összeadódnak.

**11/A. §[[32]](#footnote-32)**

(1) A megyei közgyűlés elnöke különös méltánylást érdemlő körülmény – különösen a támogatott önhibáján kívül bekövetkezett körülmények – esetén a támogatott erre irányuló írásbeli kérelmére, a Testület előzetes véleményének kikérését követően engedélyezheti a támogatott 11. § (1) bekezdésben foglalt kötelezettségeinek felfüggesztését a különös méltánylást érdemlő körülmény fennállásának idejére.

(2) A kérelmet a különös méltánylást érdemlő körülmény bekövetkeztétől számított 30 napon belül kell benyújtani.[[33]](#footnote-33)

(3) A 11. § (1) bekezdés e) pontban meghatározott kötelezettséget a támogatói okirat kiállításának napjától számítva legfeljebb 10 éven belül kell teljesíteni.[[34]](#footnote-34)

(4) Ha támogatott a 11. § (1) bekezdés d) pont szerint létesített jogviszonya bármely okból kifolyólag a 11. § (1) bekezdés e) pontban megjelölt időtartam letelte előtt megszakad, köteles 6 hónapon belül új, a 11. § (1) bekezdés d) pontban meghatározottaknak megfelelő jogviszonyt létesíteni. A tevékenység végzésnek a 11. § (1) bekezdés e) pont szerint meghatározott időtartamába a két jogviszony közti időszak nem számít bele.

**10. A tanulmányi ösztöndíj megszüntetése és visszafizetése**

**12. §**

(1) [[35]](#footnote-35)A tanulmányi ösztöndíjra való jogosultságot meg kell szüntetni, és a támogatottat a folyósított tanulmányi ösztöndíj jegybanki alapkamat kétszeresével[[36]](#footnote-36) növelt teljes összegének vagy arányos részének visszafizetésére kell kötelezni, ha a támogatott:

1. tanulói vagy hallgatói jogviszonya bizonyítvány vagy oklevél megszerzése nélkül bármely okból megszűnik,
2. nem szerez bizonyítványt vagy oklevelet

ba) az 1. § a) pontban meghatározott esetben a képzési időn belül,

bb) az 1. § b) pontban meghatározott esetekben a képzési idő másfélszeresén belül,

1. 11. § (1) bekezdés b)-c), valamint f)-h) pontban előírt igazolási, valamint adatszolgáltatási kötelezettségének határidőben nem tesz eleget, és mulasztását az Önkormányzat erre irányuló – a mulasztás jogkövetkezményét is megjelölő – felszólításának kézhezvételétől számított 15 napon belül sem pótolja,
2. [[37]](#footnote-37)a képesítés megszerzésétől számított 6 hónapon belül a bizonyítványban vagy az oklevélben meghatározott végzettség szerinti tevékenységet nem a 3. § (2) bekezdése szerint vállalás szerint az 1. melléklet szerinti – érintett konzorciumban megjelölt – települések valamelyikén vagy Bács-Kiskun megye területén kezdi meg vagy nem végzi a tanulmányi ösztöndíj folyósításának megfelelő időtartamig a 11/A. § (1) bekezdésben megjelölt eset kivételével,[[38]](#footnote-38) [[39]](#footnote-39)
3. a pályázati eljárás során valótlan adatot közölt vagy az Önkormányzatot bármilyen módon megtévesztette vagy
4. a tanulmányi ösztöndíjra való jogosultság megszüntetését bármely okból kéri.

(2) [[40]](#footnote-40)A tanulmányi ösztöndíj megszüntetéséről és a visszafizetésének elrendeléséről a Testület indokolással ellátott döntési javaslata alapján a megyei közgyűlés elnöke dönt. A visszafizetés során fizetendő kamatot a visszafizetés esedékessé válásának naptári félévét megelőző utolsó napon érvényes jegybanki alapkamatot alapul véve kell meghatározni a folyósítás napjától a visszafizetés napjáig terjedő időszakra.

(3)[[41]](#footnote-41) Összeghatártól függően a megyei közgyűlés elnöke vagy a Közgyűlés különös méltánylást érdemlő körülmény – különösen a támogatott önhibáján kívül bekövetkezett körülmény – esetén, figyelemmel az önkormányzat vagyongazdálkodásáról szóló önkormányzati rendeletben foglaltakra a támogatott erre irányuló írásbeli kérelmére, a Testület előzetes véleményének kikérését követően engedélyezheti a visszafizetendő tanulmányi ösztöndíj összegének mérséklését vagy elengedését. A kérelmet az egyösszegű visszafizetés elrendeléséről szóló döntés kézhezvételétől számított 15 napon belül kell benyújtani. A kérelem benyújtására megállapított határidő jogvesztő.[[42]](#footnote-42)

(4) A visszafizetendő összeg tekintetében a megyei közgyűlés elnöke – kérelemre – részletfizetési lehetőséget biztosíthat.[[43]](#footnote-43)

**IV. Fejezet**

**Záró rendelkezések**

**13. §**

Ez a rendelet 2018. január 1. napján lép hatályba.

**14. §[[44]](#footnote-44)**

(1) A rendelet hatályba lépését követően első alkalommal ülésező Testület által megállapított határidők irányadóak a 2017/2018. tanév pályázati eljárási időszakának tekintetében.

(2) E rendeletnek a Bács-Kiskun Megyei Önkormányzat Közgyűlésének a „Bács-Kiskunban itthon vagy!” tanulmányi ösztöndíj szóló 12/2017. (XII. 13.) önkormányzati rendelet módosításáról szóló 3/2020. (III.2.) önkormányzati rendelettel ( a továbbiakban Mód. rendelet) megállapított 11/A. § (2) bekezdésében foglalt határidőt a Mód. rendelet hatálybalépésekor folyamatban lévő ügyekre a Mód. rendelet hatályba lépésétől kell számítani.

**15. §**

A Bács-Kiskun Megyei Önkormányzat Közgyűlésének a Bács-Kiskun Megyei Önkormányzat Szervezeti és Működési Szabályzatáról szóló 8/2014. (XII. 3.) önkormányzati rendelete 1. melléklete a következő 6. ponttal egészül ki:

***[A megyei közgyűlés elnökére átruházott közgyűlési hatáskörök]***

„6. Dönt a „Bács-Kiskunban itthon vagy!” tanulmányi ösztöndíjjal kapcsolatos ügyekben.”

|  |  |
| --- | --- |
| Rideg László megyei közgyűlés elnöke | Dr. Kovács Endre Miklós megyei jegyző |

1. melléklet a 12/2017. (XII.13.) önkormányzati rendelethez

**1. Konzorcium**

1.1. Lakitelek

1.2. Szentkirály

1.3. Tiszaalpár

1.4. Tiszakécske

1.5. Tiszaug

**2. Konzorcium**

2.1. Bugac

2.2. Bugacpusztaháza

2.3. Csólyospálos

2.4. Jászszentlászló

2.5. Kiskunmajsa

2.6. Kömpöc

2.7. Móricgát

2.8. Szank

**3. Konzorcium**

3.1. Apostag

3.2. Dunaegyháza

3.3. Kunadacs

3.4. Kunszentmiklós

3.5. Kunpeszér

3.6. Szalkszentmárton

3.7. Tass

**4. Konzorcium**

4.1. Drágszél

4.2. Dunapataj

4.3. Dunavecse

4.4. Harta

4.5. Homokmégy

4.6. Miske

4.7. Solt

1. Módosította:7/2018. (VI.29.) önkormányzati rendelet 6. § a ) pontja. Hatályba lép: 2018.06.30. [↑](#footnote-ref-1)
2. Módosította: 12/2018. (XII.4.) önkormányzati rendelet 1. §-a. Hatályba lép: 2018.12.05. [↑](#footnote-ref-2)
3. Módosította a 11/2019 (XII.16.) önkormányzati rendelet 1. §-a. Hatályos: 2019. 12. 17. [↑](#footnote-ref-3)
4. Módosította: 6/2020. (VII.6.) önkormányzati rendelet 1. § (1) bekezdése. Hatályba lép: 2020. 07.07. [↑](#footnote-ref-4)
5. Módosította: 6/2020. (VII.6.) önkormányzati rendelet 1. § (2) bekezdése. Hatályba lép: 2020. 07.07. [↑](#footnote-ref-5)
6. Módosította: 6/2020. (VII.6.) önkormányzati rendelet 1. § (3) bekezdése. Hatályba lép: 2020. 07.07. [↑](#footnote-ref-6)
7. Módosította:7/2018. (VI.29.) önkormányzati rendelet 2. §-a. Hatályba lép: 2018.06.30. [↑](#footnote-ref-7)
8. Módosította: 3/2018. (II.26.) önkormányzati rendelet 8. § a) pontja. Hatályba lép: 2018.02.26. [↑](#footnote-ref-8)
9. Módosította: 3/2018. (II.26.) önkormányzati rendelet 2. §-a. Hatályba lép: 2018.02.26. [↑](#footnote-ref-9)
10. Módosította: 7/2018. (VI.29.) önkormányzati rendelet 6. § b) pontja. Hatályba lép: 2018.06.30. [↑](#footnote-ref-10)
11. Módosította: 7/2018. (VI.29.) önkormányzati rendelet 6. § c) pontja. Hatályba lép: 2018.06.30. [↑](#footnote-ref-11)
12. Kiegészítette: 7/2018. (VI.29.) önkormányzati rendelet 4. § (1) bekezdése. Hatályba lép: 2018.06.30. [↑](#footnote-ref-12)
13. Kiegészítette: 7/2018. (VI.29.) önkormányzati rendelet 4. § (2) bekezdése. Hatályba lép: 2018.06.30. [↑](#footnote-ref-13)
14. Módosította: 12/2018. (XII.4.) önkormányzati rendelet 2. §-a. Hatályba lép: 2018.12.05. [↑](#footnote-ref-14)
15. Módosította: 3/2018. (II.26.) önkormányzati rendelet 3. §-a. Hatályba lép: 2018.02.26. [↑](#footnote-ref-15)
16. Hatályon kívül helyezte: 7/2018. (VI.29.) önkormányzati rendelet 4. § (2) bekezdése. Hatályba lép: 2018.06.30. [↑](#footnote-ref-16)
17. Módosította: 7/2018. (VI.29.) önkormányzati rendelet 6. § d) pontja. Hatályba lép: 2018.06.30. [↑](#footnote-ref-17)
18. Kiegészítette: 7/2018. (VI.29.) önkormányzati rendelet 5. §-a. Hatályba lép: 2018.06.30. [↑](#footnote-ref-18)
19. Módosította:7/2018. (VI.29.) önkormányzati rendelet 6. § e) pontja. Hatályba lép: 2018.06.30. [↑](#footnote-ref-19)
20. Módosította: 3/2018. (II.26.) önkormányzati rendelet 4. §-a. Hatályba lép: 2018.02.26. [↑](#footnote-ref-20)
21. Kiegészítette: 3/2018. (II.26.) önkormányzati rendelet 7. § (1) bekezdése. Hatályba lép: 2018.02.26. [↑](#footnote-ref-21)
22. Kiegészítette: 6/2019. (VI.4.) önkormányzati rendelet 1. §-a. Hatályba lép: 2019. 06. 5. [↑](#footnote-ref-22)
23. Újraszabályozta: 2/2019. (II.20.) önkormányzati rendelet 1. §-a. Hatályba lép: 2019. 02.21. [↑](#footnote-ref-23)
24. Módosította: 3/2018. (II.26.) önkormányzati rendelet 5. §-a. Hatályba lép: 2018.02.26. [↑](#footnote-ref-24)
25. Módosította: 7/2018. (VI.29.) önkormányzati rendelet 6. § f) pontja. Hatályba lép: 2018.06.30. [↑](#footnote-ref-25)
26. Módosította: 12/2018. (XII.4.) önkormányzati rendelet 3. §-a. Hatályba lép: 2018. 12.05. [↑](#footnote-ref-26)
27. Módosította a 11/2019 (XII.16) önkormányzati rendelet 2. §-a. Hatályos: 2019.12.17. [↑](#footnote-ref-27)
28. Módosította: 7/2018. (VI.29.) önkormányzati rendelet 6. § g) pontja. Hatályba lép: 2018.06.30. [↑](#footnote-ref-28)
29. Módosította:12/2018. (XII.4.) önkormányzati rendelet 3. §-a. Hatályba lép: 2018. 12.05. [↑](#footnote-ref-29)
30. Módosította a 11/2019 (XII.16.) önkormányzati rendelet 2. §-a. Hatályos: 2019. 12.17. [↑](#footnote-ref-30)
31. Módosította:2/2019. (II.20.) önkormányzati rendelet 2. § (3) bekezdése. Hatályba lép: 2019.02.21. [↑](#footnote-ref-31)
32. Kiegészítette: 3/2018. (II.26.) önkormányzati rendelet 7. § (2) bekezdése. Hatályba lép: 2018.02.26. [↑](#footnote-ref-32)
33. Módosította: 3/2020. (III.2.) önkormányzati rendelet 1. §-a. Hatályba lép: 2020. 03. 03. [↑](#footnote-ref-33)
34. Módosította: 2/2019. (II.20.) önkormányzati rendelet 2. § (4) bekezdése. Hatályba lép: 2019.02.21. [↑](#footnote-ref-34)
35. Módosította: 3/2018. (II.26.) önkormányzati rendelet 6. §-a. Hatályba lép: 2018.02.26. [↑](#footnote-ref-35)
36. Módosította: 2/2019. (II.20.) önkormányzati rendelet 2. § (5) bekezdése. Hatályba lép: 2019.02.21. [↑](#footnote-ref-36)
37. Módosította: 7/2018. (VI.29.) önkormányzati rendelet 6. § h) pontja. Hatályba lép: 2018.06.30. [↑](#footnote-ref-37)
38. Módosította: 2/2019. (II.20.) önkormányzati rendelet 3. §-a. Hatályba lép: 2019.02.21. [↑](#footnote-ref-38)
39. Módosította: 11/2019. (XII.16.) önkormányzati rendelet 2. §-a. Hatályos: 2019.12.17. [↑](#footnote-ref-39)
40. Módosította: 3/2018. (II.26.) önkormányzati rendelet 6. §-a. Hatályba lép: 2018.02.26. [↑](#footnote-ref-40)
41. Módosította: 3/2018. (II.26.) önk. rendelet 8. § b) pontja. Hatályba lép: 2018.02.26. [↑](#footnote-ref-41)
42. Újraszabályozta: 6/2019. (VI.4.) önkormányzati rendelet 2. § (1) bekezdése. Hatályba lép: 2019. 06.5. [↑](#footnote-ref-42)
43. Kiegészítette: 6/2019. (VI.4.) önkormányzati rendelet 2. § (2) bekezdése. Hatályba lép: 2019. 06.5. [↑](#footnote-ref-43)
44. Módosította: 3/2020. (III.2.) önkormányzati rendelet 2. §-a. Hatályos: 2020. 03.03. [↑](#footnote-ref-44)